Waterlelies (Monet reeks)

Waterlelies (of Nymphéas,  ) is 'n reeks van ongeveer 250 olieverfskilderye deur die Franse impressionis Claude Monet (1840–1926). Die skilderye beeld sy blomtuin by sy huis in Giverny uit, en was die hooffokus van sy kunsproduksie gedurende die laaste dertig jaar van sy lewe. Verskeie van die werke is geverf terwyl Monet aan katarakte gely het.

Agtergrond 
Monet se jarelange voorkeur vir die vervaardiging en uitstalling van 'n reeks skilderye wat vanuit onderwerp en perspektief verband hou, het in 1889 begin, met ten minste tien skilderye wat by die Vallei van die Creuse gemaak is, wat by die Galerie Georges Petit vertoon is.  Vanr sy ander bekende reekse is ondermeer sy Haystacks .

Gedurende die 1920's het die staat Frankryk 'n paar ovaalkamers by die Musée de l'Orangerie gebou as 'n permanente tuiste vir agt waterlelie- muurskilderye deur Monet. Die uitstalling het op 16 Mei 1927, 'n paar maande ná Monet se afsterwe, vir die publiek geopen.  Sestig waterlelieskilderye van regoor die wêreld is in 1999 vir 'n spesiale uitstalling by die Musée de l'Orangerie saamgestel. 

Die skilderye is as prominente uitstallings by museums regoor die wêreld uitgestal, insluitend die Princeton University Art Museum, Musée Marmottan Monet,  die Musée d'Orsay in Parys, die Metropolitan Museum of Art, Museum of Modern Art in New York,  die Art Institute of Chicago,  die Saint Louis Art Museum,  die Nelson-Atkins Museum of Art in Kansas City, Missouri,  die Carnegie Museum of Art, die Nasionale Museum van Wallis, die Musée des Beaux-Arts de Nantes, The Toledo Museum of Art  die Cleveland Museum of Art,  die Portland Art Museum en die Legion of Honor .  In 2020 het The Museum of Fine Arts, Boston sy 150-jarige herdenking gevier met sommige van Monet se Waterlelies-skilderye.

Die skilderye op 'n veiling 
Op 19 Junie 2007 is een van Monet se Waterlelie-skilderye vir £18,5 miljoen op 'n Sotheby's- veiling in Londen verkoop. Op 24 Junie 2008 is nog een van sy Waterlelie- skilderye, Le Bassin Aux Nymphéas, vir byna £41 miljoen by Christie's in Londen verkoop, byna dubbel die aanvanklike skatting van £18 tot £24 miljoen. 

In Mei 2010 is aangekondig dat die 1906 Nymphéas -werk in Junie 2010 in Londen opgeveil sou word. Die skildery het 'n geraamde verkoopprys van tussen £30 en £40 miljoen gehad.  Giovanna Bertazzoni, die veilinghuis Christie's se direkteur en die hoof van impressionistiese en moderne kuns, het gesê: "Claude Monet se waterlelieskilderye is een van die mees erkende en gevierde werke van die 20ste eeu en was geweldig invloedryk vir baie van die volgende generasie se kunstenaars." Die verkoping het op 23 Junie 2010 by die veilinghuis plaasgevind en die skildery het 'n bod van tot £29 miljoen gelok, maar dit kon uiteindelik nie verkoop nie. 

Op 6 Mei 2014 is een van die Waterlelies, Le Bassin aux Nymphéas, opgeveil by Christie's, in New York (stad) vir $27 miljoen.

In Junie 2014 is een van die Waterlelies, Nymphéas, vir $54 miljoen USD op 'n Sotheby's-veiling in Londen verkoop.  Hierdie kunswerk is aan 'n anonieme koper opgeveil, maar die stuk het voortgegaan om deel te wees van die uitstalling "Painting the Modern Garden: From Monet to Matisse" by die Cleveland Museum of Art en die Royal Academy of Arts, Londen, wat in 2015 begin het.  Die medevoorsitter van Sotheby's se moderne en impressionistiese kunsafdeling, Helena Newman, beweer dat die resultaat bo-aan die oorspronklike geraamde verkoopprys is. Hierdie prys was tussen 34 en 51 miljoen Amerikaanse dollars.

Terwyl heelwat van Monet se meesterstukke verkoop is, is daar steeds na raming 250 olieverfskilderye vanuit hierdie reeks.  Die versameling is wêreldwyd gewild, met baie van hierdie kunswerke wat in uitstallings is wat nog nie opgeveil is nie. Die skilderye is gekatalogiseer deur Daniel Wildenstein in sy Monet: Catalog Raisonné.

Galery

Lys van Waterlelie skilderye

Verwysings

Eksterne skakels 
 Claude Monet, Ministère de la culture et de la communication
 Claude Monet, Joconde, Portail des collections des musées de France
 Waterlelies by die Portland Kunsmuseum
 Monet's Years at Giverny: Beyond Impressionism, uitstallingskatalogus volledig aanlyn as PDF van The Metropolitan Museum of Art, wat materiaal oor hierdie kunswerke bevat

Skilderye
Franse kunstenaars